ออสเตรเลีย กำลังลดจำนวนคนเข้าเมืองที่มีทักษะให้น้อยลง เพื่อคุ้มครองแรงงานในประเทศ
ในการพยายามคุ้มครองงานในออสเตรเลีย ออสเตรเลียกำลังลดจำนวนคนเข้าเมืองที่มีทักษะที่ยอมให้เข้าเมืองได้นั้นลง ซึ่งเป็นเรื่องที่ออสเตรเลียทำ
การตัดสินใจลดจำนวนคนเข้าเมืองที่มีทักษะมีขึ้นในยามที่รัฐบาลออสเตรเลียโดนกดดันยิ่งขึ้นหลังจากภาวะคนว่างงานสูงขึ้นถึง 5.2เปอร์เซ็นต์เมื่อสัปดาห์ที่แล้ว รัฐมนตรีว่าการกระทรวงการอพยพเข้าเมืองออสเตรเลียคริส แอฟแว่นส์กล่าวว่าจะลดคนงานตามโครงการคนเข้าเมืองที่มีทักษะซึ่งเป็นโครงการเกณฑ์คนต่างชาติมาทำงานที่ยังไม่มีคนทำในตลาดแรงงานนั้นลงไป 14เปอร์เซ็นต์ คือจาก 133,500 คน ลงเหลือ 115,000 คนในปีหน้า ในบรรดาคนงานอาชีพต่างๆ ที่โดนลดจำนวนลงไปรวมถึงช่างก่ออิฐช่างท่อประปาและช่างไม้เนื่องจากความต้องการคนงานมีทักษะ ของภาคการก่อสร้างลดลง รัฐบาลตัดสินใจลดจำนวนคนเข้าเมืองดังกล่าวหลังจากภาวะการว่างงานสูงกว่าช่วงใด ในรอบสี่ปี รัฐมนตรีว่าการกระทรวงการอพยพเข้าเมืองออสเตรเลียคริส แอฟแว่นส์ กล่าวไว้ตอนนี้ว่า “ ก็เหมือนกับธุรกิจอื่นๆเหตุการณ์เปลี่ยนแปลงไปอย่างน่าตกตะลึงและด้วยเหตุนั้นจะต้องมีการปรับโครงการการอพยพเข้าเมือง เพื่อสะท้อนภาพให้เห็นถึงสภาพแวดล้อมที่แท้จริงของภาวะเศรษฐกิจในปัจจุบัน” เจ้าหน้าที่ของรัฐบาลออสเตรเลียคาดว่า ภาวะการว่างงานจะสูงเกิน 7 เปอร์เซ็นต์ในระยะหลังของปีนี้นักเศรษฐศาสตร์บางส่วนมองการณ์ในแง่ร้ายยิ่งกว่านั้น โดยพยากรณ์ว่าคนจะว่างงาน 11 เปอร์เซ็นต์ขณะที่ภาวะเศรษฐกิจออสเตรเลียค่อยๆซบเซาลง สหบาลแรงงานในออสเตรเลีย กำลังเร่งรัฐบาลออสเตรเลียให้ลดจำนวนคนเข้าเมืองที่มีทักษะลงต่อไปอีกขณะที่มีลู่ทางว่าคนจะว่างงานมากขึ้นในเวลาข้างหน้า เลขาธิการของสหบาลแรงงานการก่อสร้าง การป่าไม้การทำเหมืองแร่และพลังงานแห่งชาติ เดฟ นูแนนกล่าวไว้ตอนนี้ว่าในส่วนที่เกี่ยวกับภาคการก่อสร้างนั้นไม่มีเหตุผลอะไรที่จะเอาคนเข้ามาทำงานโดยถือวีซ่าชั่วคราวตลาดการก่อสร้างที่กำลังเสื่อมคลาย และการที่วิกฤติกาลการเงินโลก ทำให้เศรษฐกิจซวดเซนั้นทำให้ไม่มีเหตุผลอันสมควรที่จะเอาคนงานจากต่างประเทศเข้ามาทำงานชั่วคราว ในอุตสาหกรรมก่อสร้าง เศรษฐกิจออสเตรเลีย ซึ่งขยายตัวมาสิบเจ็ดปีติดต่อกันต้องประสบความผันผวนซวดเซลงไปอย่างรวดเร็วเนื่องจากวิกฤติกาลการเงินโลก ส่วนนิวซีแลนด์ซึ่งเศรษฐกิจซบเซาในรอบปีที่แล้วนั้นรัฐบาลกล่าวว่าไม่มีแผนจะลดการเข้าเมืองของคนงานมีทักษะจำนวนปีละ 45,000คนนั้นแต่อย่างใด